CELEX: 62012TN0301
Language: et
Date: 2012-07-10 00:00:00
Title: Kohtuasi T-301/12: 10. juulil 2012 esitatud hagi — Laboratoires CTRS versus komisjon

18.8.2012   
            
            
               ET
            
            
               Euroopa Liidu Teataja
            
            
               C 250/20
            
         10. juulil 2012 esitatud hagi — Laboratoires CTRS versus komisjon
   (Kohtuasi T-301/12)
   2012/C 250/36
   Kohtumenetluse keel: inglise
   
      Pooled
   
   
      Hageja: Laboratoires CTRS (Boulogne-Billancourt, Prantsusmaa) (esindajad: barrister K. Bacon, solicitor M. Utges Manley ja solicitor M. Barnden)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 25. mai 2012. aasta otsus, millega keeldutakse andmast müügiluba ravimile „Orphacol — Koolhape”;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et vaidlustatud otsusega on rikutud nii määrust (EL) nr 182/2011 (1) kui ka määrust (EÜ) nr 726/2004 (2), sest komisjonil puudus õigus algatada uuesti komiteemenetlust otsuse eelnõuga, mis oli sisult sama, mis alalise komitee ja apellatsioonikomitee poolt tagasi lükatud otsus, ja tal puudus ka pädevus vaidlustatud otsuse vastuvõtmiseks.
            
         
               2.
            
            
               Teine väide, et vaidlustatud otsusega on igal juhul rikutud õigusnormi direktiivi 2001/83/EÜ (3) (muudetud kujul) tõlgendamisel.
            
         
      (1)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, lk 13).
   
      (2)  Euroopa Parlamendi ja nõukogu 31. märtsi 2004. aasta määrus (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa Ravimiamet (EÜT L 136, lk 1; ELT eriväljaanne 13/34, lk 229).
   
      (3)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, lk 67; ELT eriväljaanne 13/27, lk 69).